Gisborne (distrikt)
Distrikt Gisborne ili regija Gisborne (maorski: Tai Rāwhiti) je jedna od 16 regija u Novom Zelandu. Nalazi se pod upravom unitarnog Distriktnog vijeća Gisbornea, a nazvana je po središtu i najvećem gradu. 

Regija je poznata i pod nazivom East Coast, mada je on neformalan, a nerijetko se može čuti i stari naziv, East Cape, iz vremena kada je taj naziv označavao područje sjeverno od središta, a naziv Poverty Bay područje oko samoga središta. U posljednje vrijeme se može čuti i naziv Eastland, međutim on se odnosi na šire područje koje zahvaća i susjedne regije.

Geografija
Regija se nalazi u sjeveroistočnom dijelu Sjevernog otoka. Površina joj iznosi 8,386 km². Susjedne regije su Bay of Plenty, na zapadu, i Hawke's Bay, na jugu.

Administrativna podjela 
Središte i najveći grad regije je Gisborne, koji je ujedno i sjedište Distriktnog vijeća.

Stanovništvo
Prema procjeni broja stanovnika iz 2015. godine u regiji živi 47,400 stanovnika, dok je prosječna gustoća naseljenosti 5,6 st./km². Rijetko je naselja i izolirana regija, s malim naseljima uglavnom u malim uvalama duž istočne obale. U središtu regije živi 35,700 stanovnika, a niti jedno drugo naselje nema više od 1,000 stanovnika; druga najveća naselja su Tolaga Bay i Ruatoria, s oko 800 stanovnika 2001. godine.

Reference

Vanjske poveznice

Službena stranica regije

Regije Novog Zelanda